9653e05decb5728c18a39a1a7bf10db0
Μηχανισμός τραυματισμού στο κάταγμα ωλεκράνου 
ostoun.gr
2021.04

Τα **κατάγματα ωλεκράνου** συμβαίνουν συνήθως κατά την **πτώση στο έδαφος.** Η άμεση πλήξη του αγκώνα στην περιοχή του ωλεκράνου προκαλεί το σπάσιμό του. Μπορεί, όμως, να συμβούν και κατά τη διάρκεια πτώσης με τον αγκώνα σε έκταση. Στην περίπτωση αυτή, ο μηχανισμός κάκωσης είναι η **απότομη σύσπαση του τρικεφάλου μυός.** Ως συνέπεια, προκαλείται **αποσπαστικό κάταγμα** του **ωλεκράνου** (επόμενη εικόνα).



c7460749861ade1c55c9c89bc68861a3
Κάταγμα ωλεκράνου: Διάγνωση 
ostoun.gr
2021.04

Η διάγνωση τίθεται αρχικά από το **ιστορικό** του τραυματισμού και από την **κλινική** εικόνα. Η κλινική εικόνα περιλαμβάνει:


* **έντονο οίδημα,**
* **πόνο και**
* **αδυναμία κινήσεων του αγκώνα**


Η επιβεβαίωση γίνεται με τις **απλές ακτινογραφίες,** οι οποίες συνήθως είναι αρκετές (επόμενη εικόνα). Σε πολύπλοκες καταστάσεις απαιτείται περαιτέρω έλεγχος με **τρισδιάστατη αξονική τομογραφία (3D CT)**.



a86f8c80a590476bb92d6c1749e643f2
Κάταγμα ωλεκράνου: Αντιμετώπιση 
ostoun.gr
2021.04

Σπανίως τα κατάγματα του ωλεκράνου είναι απαρεκτόπιστα. Σε αυτές τις περιπτώσεις, η αντιμετώπιση γίνεται με **ακινητοποίηση του αγκώνα για 4 εβδομάδες**. Συνήθως όμως, τα κατάγματα ωλεκράνου παρουσιάζουν παρεκτόπιση ή και συντριβή. σε αυτές τις περιπτώσεις απαιτείται**ανοικτή ανάταξη** και **εσωτερική οστεοσύνθεση.** Η οστεοσύνθεση αναλόγως του τύπου του κατάγματος, γίνεται είτε με ταινία ελκυσμού, είτε με πλάκα και βίδες (επόμενη εικόνα).


 


![Κάταγμα ωλεκράνου](https://i2.wp.com/www.ostoun.gr/wp-content/uploads/2019/02/olecranon_fracture_fixed.jpg?resize=658%2C316&ssl=1)![Κάταγμα ωλεκράνου](https://i2.wp.com/www.ostoun.gr/wp-content/uploads/2019/02/olecranon_fracture_fixed.jpg?resize=658%2C316&ssl=1)Αριστερά: Οστεοσύνθεση με ταινία ελκυσμού,  Δεξιά: Οστεοσύνθεση με πλάκα και βίδες


 


 


Λόγω της υποδόριας θέσης της ωλένης, ενδέχεται το οστό να **διατρυπήσει το δέρμα** και να επικοινωνεί με το **εξωτερικό περιβάλλον**. Τότε το κάταγμα ονομάζεται **ανοικτό**. Λόγω του αυξημένου κινδύνου για **λοίμωξη**, απαιτείται επείγουσα χειρουργική αντιμετώπιση εντός ολίγων ωρών (επόμενη εικόνα).


 


![Κάταγμα ωλεκράνου](https://i2.wp.com/www.ostoun.gr/wp-content/uploads/2019/06/OlecranonFx.jpg?resize=955%2C341&ssl=1)![Κάταγμα ωλεκράνου](https://i2.wp.com/www.ostoun.gr/wp-content/uploads/2019/06/OlecranonFx.jpg?resize=955%2C341&ssl=1)Α. Ανοικτό κάταγμα ωλεκράνου (με τραύμα στο δέρμα),   Β. Ανατομική ανάταξη και οστεοσύνθεση με πλάκα βίδες


 


Η **αποθεραπεία των καταγμάτων ωλεκράνου** απαιτεί προοδευτική κινητοποίηση με ειδικούς **λειτουργικούς κηδεμόνες** (επόμενη εικόνα) και **φυσικοθεραπεία**, ώστε να επανακτηθεί το πλήρες εύρος κίνησης (κάμψης και έκτασης) του αγκώνα.


